Стојан Тарапуза

**Стојан Тарапуза** (Злетово, 29 декември 1933) — македонски поет.

## Животопис
Тарапуза е роден на  година во Злетово, Пробиштипско. Основното образование го завршил во родното место и во Штип, а потоа учел во средното техничко училиште и на Вишата педагошка академија во Скопје. Работел како новинар во редакцијата „Детска радост“, во книгоиздателството Наша книга и во Македонското радио. Член е на ДПМ од 1966 година. 

## Творештво
Стојан Тарапуза пишува поезија за деца и за возрасни. Негови позначајни дела се:
* Црвено растење (поезија, 1961)
* Во каменот ден (поезија, 1965)
* Грејни сонце (поезија за деца, 1966)
* Полно кајче желби (поезија за деца, 1967)
* Дамбара, думбара (поезија за деца, 1969)
* Насмеани капки (избор од поезијата за деца, 1969)
* Цвет и злато (поезија за деца, 1970)
* Очиња поточиња (поезија, 1972)
* Деновирки (поезија за деца, 1975)
* Алец палец (избор од поезијата за деца, 1975)
* Седум брода (поезија за деца, 1978)
* Облак се поти (поезија за деца, 1984)
* Под стреата на ѕвездите (поезија за деца, 1985)
* Тафтара бафтара (избор од поезијата за деца, 1986)
* Со два ата по два пата (поезија за деца, 1987)
* Цветови од зборови (стихувана сликовница, 1988)
* Училиште за кловнови (1989)
* Поглед низ двоглед (поезија за деца, 1990)
* Мое твое-погоди што е (стихувани гатанки, 1991)
* Брзалки без врзалки (брзозборки, 1992)
* Златици-крилатици (поезија за деца, 1993)
* Ѕуница пауница (поезија за деца, 1993)
* Зборови по дворови (поезија за деца, 1993)
* Шарки-жарки (поезија за деца, 1995)
* Зеници ѕвезденици (поезија за деца, 1998)
* Цветулки со светулки (поезија за деца, 2000)
* Насликано време (поезија за деца, 2015) 
* Скаменет сон (поезија, 2017)

Некои негови збирки и избори од неговата поезија се објавени и на други јазици (српски, албански и словенечки), како: „Насмијане капљице“ (Нови Сад, 1973), „Како се дозива звијезда“ (Белград, 1980), „Kako prikličeš zvezdo“ (Љубљана, 1986), „Dita e di kenden e vet“ (Скопје, 1988), „Златна рука“ (Бања Лука, 1990) и „Цветови од речи“ (Горни Милановац, 1988). Покрај тоа, тој е застапен во повеќе поетски антологии, а неговите песни се преведени на повеќе јазици, и тоа: руски, германски, полски, чешки, италијански, бугарски, унгарски, романски итн. Од друга страна, тој преведувал од српскохрватски јазик. Тарапуза и уредник на антологијата на песни за деца од македонската и светската народна и уметничка поезија со наслов „Сребрени ѕвончиња“.

## Награди
За своите дела Тарапуза е добитник на повеќе награди, како: трикратен добитник на наградата на Радио-телевизија Скопје која се доделувала на Струшките вечери на поезијата (во 1970 година за „Дамбара думбара“, во 1975 година за „Деновирки“ и во 1979 година за „Седум брода“); Змаевата награда во 1982 година; за книгата „Шарки жарки“ во 1995 година ја добил наградата на „Детска радост“ за најдобра книга за деца; добитник на наградата „Курирче“; исто така, тој е добитник на неколку награди за поединечни песни. Како признание на долгогодишното творештво, во ноември 2014 година, Тарапуза ја добил наградата „13 Ноември“, која ја доделува градот Скопје.

## Наводи

Категорија:Македонски писатели
Категорија:Македонски поети
Категорија:Членови на ДПМ
Категорија:Луѓе од Злетово
Категорија:Добитници на наградата 13 Ноември
Категорија:Родени во 1933 година
Категорија:Македонски новинари